Siktet for gruppevoldtekt med dildo
Den utenlandske artisten ble i Bergen tingrett torsdag varetektsfengslet i fire uker, da politiet mener det er fare for at han kan forlate landet mens etterforskningen pågår. Mannen anket på stedet, melder BA. De tre siktede ble først pågrepet søndag kveld, men alle ble løslatt etter avhør mandag. Politiet pågrep likevel artisten på ny tirsdag, og ber nå om at han varetektsfengsles i fire uker. – Vi har en god sak, sier påtaleansvarlig i saken, politiadvokat Trond Eide til Bergens Tidende før fengslingsmøtet torsdag formiddag.Gruppevoldtekten skal ha skjedd under et nachspiel i Bergen sentrum natt til søndag i forrige uke. Ifølge Bergensavisen skal de tre siktede ha voldtatt kvinnen med blant annet en dildo mens hun sov. De tre er siktet for grov voldtekt etter den nye straffelovens paragraf 293, som har en øvre strafferamme på 21 år. Minstetiden for forholdet er tre år. Politiet betegner voldtekten som grov særlig fordi det har vært flere involvert i den. – Han er veldig klar på at han ikke har gjort noe som helst straffbart. Det er en svært vanskelig situasjon for ham, sier mannens advokat Fredrik Verling sier til BADen siktede mannen er utenlandsk, mens de to siktede kvinnene i 20-årene er norske. Ifølge BA har den ene kvinnen vært deltaker i Idol. Denne kvinnen og den siktede mannen nekter straffskyld, mens den andre kvinnen erkjenner at hun har deltatt i voldtekten. Denne kvinnen skal selv ha fulgt offeret til legevakten søndag. – Hun ble fulgt av kvinnen som har erkjent skyld, sier politiadvokat Eli Valborg Valheim til avisen. Det er ifølge politiet denne kvinnens forklaring som gjør at politiet har funnet at det er skjellig grunn til å sikte alle de tre involverte i saken, som politiet mener de har sterke beviser i.
En internasjonal artist i 40-årene er sammen med to norske kvinner siktet for å ha voldtatt en kvinne i 20-årene med en dildo.